**МБОУ «АТЯШЕВСКАЯ СРЕДНЯЯ ШКОЛА»**

Рассмотрено: Согласовано: Утверждено:

на заседании ШМО зам. директора по УВР Приказ № 59-о 31.08.2023г Протокол №1 31.08.2023 г.

от 31.08.2023 г

.

РАБОЧАЯ ПРОГРАММА

ПО ЭРЗЯНСКОМУ ЯЗЫКУ

ДЛЯ УЧАЩИХСЯ 11 КЛАССА

НА 2023-2024 УЧЕБНЫЙ ГОД

Учитель: Русяева Л.М

Важодема программась теезь 5-11 класстнэнень эрзянь келень программанть коряс, кемекстыцязо Мордовия Республикань Образованиянь министерствась, 2001ие., автортнэ Д.В.Цыганкин, В.П.Цыпкайкина

**1-це разделэсь.**

Эрзянь келесь – минек тиринь келенек, кона ютась касомань ды келейгадомань пек кувака ки. Сон вансты ды пачтясы сень, мезе ульнесь ломаненть эрямосо. Эрьва народонть эсензэ келезэ, историязо.

Тиринь келенть вельде эйкакшось карми содамо перьканзо эрямонть, сонзэ эйсэ полавтоматнень. Тиринь келесь – арсемань ды содамочинь енкс, паро ломанень триця-кастыця. Тиринь келенть парсте содазь эйкакштнэнень седе шожда тонавтнемс рузонь ды омбо масторонь кельтнеяк. Неень шкань тонавтницятненень эряви максомс аволь ансяк сатышка содамочить фонетикань, лексикань, морфологиянь синтаксисэнь ды стилистикань коряс. Эряви тонавтомс эйкакштнэнь тиринь келенть валонь сюпавчинзэ, гайтевчинзэ ды мазычинзэ нееме, эсест арсемаст эрзякс евтамо ды сермадомо. Эряви невтемс эйкакштнэнень тиринь келенть питнензэ весе раськенть ды эрьва ломаненть эрямосо.

***5-11 классо эрзянь келень программанть лувозо.***

Эрзянь келень тонавтыцянтень эряви парсте содамс ушодксонь класстнэсэ саезь содамочитнень, тевс маштомачитнень ды ерокчитнень. Тень лангс нежедезь, тонавтневи тиринь келесь 5-9 класстнэсэ. Тонавтыцянтень эряви кепедемс эйкакштнэнь бажамост тиринь келень коряс содамочитнень саеме; кастомс эйкакштнэнь мелест седе парынестэ содамс эрзянь келень валонь сюпавчинть ды те сюпавчинть вельде тонавтомс сынст евтнеме эсест мелест-превест ды ежомарямост.

Теориянь коряс содамочитне максовить неень шкань келень науканть вешеманзо мельс саезь. 9-11 класстнэсэ тонавтневи грамматикась, текстэсь, стилистикась. Эрьва классо иенть ушодовомсто васенце урокось алтазь тиринь келенть лезэнзэ панжомантень эрзянь раськенть эрямосо. Неть уроктненень анокстамс тонавтынцянтень лездыть минек эрзянь ученойтнень, историянь тонавтницятнень ды эрзянь сермадыцятнень книгаст.

***Кортамонь ерокчинть кастомась.***

Программасонть башка пельксэкс максови кортамонь ёрокчинь кастомась. Неень шкасто эрьва кодамо келень тонавтнемстэ сон аравтови малав васенце таркас. Сонзэ смустезэ сеньсэ: тонавтомс эйкакштнэнь аволь ансяк грамматикань енкстнэнь мукшномо-нееме ды видестэ евтамо эсест арсемаст. Икелень программанть коряс кортамонь ерокчинь кастоманть туртов максовить седе ламо част. Эрьва пельксэнть, эрьва теманть ванномась лезды тонавтницятненень кортамонь ерокчист кепедемантень. Тенень покш нежекс карми улеме фонетикань, лексикань, морфологиянь ды синтаксисэнь чарькодематнень тонавтнемаськак. Кортамонь ерокчинь кастомась ютавтови зярыя ки вельде, конатне вейкест-вейкест марто кеместэ сюлмазь.

Васенце кись – те сюпалгавтомс тонавтницятнень валонь таштавксост. Те тевсэнть лездыть свалшкань ютавтневиця эрьва кодат упражнениятне, диктантнэ, изложениятне ды сочинениятне. Эряви тонавтомс учениктнень неемс асодавикс ды ачарькодевикс валтнэнь, кевкстеме сынст смустест тонавтыцянть кедьстэ или, седеяк паро, ваномс сынст валкссто.

Омбоце кись – те литературань келенть видестэ евтамонь (орфоэпиянь), видестэ сермадомань(орфографиянь, валонь ды формань теемань (морфологиянь) ды валрисьмень теемань ( синтаксисэнь) лувтнень тонавтнемась.

Колмоце кись – те тонавтомс эйкакштнэнь эсь арсемаст, мелест-ежост евтнеме. Евтнемстэ ды сермадомсто кортамонь ерокчинь кемекстави эрявикс упражнениянь топавтомсто, изложениянь ды сочинениянь сермадомсто.

Эйкакштнэ тонавтнить саезь теманть ванномо ды арсемань лувонть муеме, планонь тееме, келень эрявикс енксонть панжомо ды сермадозенть витеме-петеме. 8-11 класстнэсэ ютавтовить урокт-семинарт, урокт-конференцият, урокт-симпозиумт.

Кортамонь ерокчинь кастомасонть лезэвекс карми улеме колазь текстэнь витематне ды рузонь кельстэ эрзякс ютавтоматне. Рузонь кельстэ эрзякс ютавтоматне лездыть кепедемс тонавтницятнень валонь таштавксост ды келень ежомарямочист.

***Программанть пельксэнзэ***

Программасонть эрьва пельксэнть ды теманть тонавтнемга максовить башка част.Ансяк тонатвтыцясь седе парсте содасы, кода чарькодизь эйкакштнэ ютазь теманть, кодат сынст содамочист теориянть коряс. Секскак тонавтыцянтень эстензэяк эряви арсемс, кода ютавтомс максозь шканть.

Тонавтнема иенть прядомсто ютазенть мельс лецтямга максовить башка част. Ютазенть мельс лецтямсто эряви явомс сатышка мель содамочитнень вейсэнь лувонь евтамонтень.

Программасонть «1» тешксэнть ало невтеви, кодат содамочить эряви максомс тонавтницятненень теориянь коряс те пелькссэнть; «2» тешксэнть ало невтеви, кодамо ерокчи, маштомачи эряви кемекстамс максозь теориянть лангс нежедезь.

Кортамонь ерочинь кастоманть коряс тевтне невтевить грамматикань эрьва иень программанть мельга. Ютавтови сон иень перть.

Программанть песэ максовить ниле поладкст: кортамонь ерокчинь кастомань частнэнь явномась, питненьлувтне, тиринь келень уроктнень ютавтомаст коряс лездыця литературась ды валкст.

**2-це разделэсь. Программанть содержаниязо.**

**Классось**  **11-це**

**Максозь частнэде предметэнь коряс** - **34** част

**Тонавтнема книгась -** Тиринь кель 10-1**1-**це класстнэнень

Беззубова – Кипайкина Н.А.

2002- це ие.

**Программась -** Эрзянь келень коряс программат

5-11-це

класстнэнь туртов, 2001-це ие.

**Теориянь тонавтнемань ды кемекстамонь туртов**

**максозь уроктнэ - 21**

**Кортамонь кастомань уроктнэ - 10**

**Содамочинь онкстамо (контр-ной диктант, тестэнь коряс важодема) - 3**

|  |  |  |  |  |  |
| --- | --- | --- | --- | --- | --- |
| №  п/п | Темань лемтне | К/к,  к/д | Частнэ | Уроконь ютавтома шкась | |
| Планонь  коряс | Фактич. |
| 1. | Эрзянь кельсэ стильтне ды сынст явномась.  Текстсэ сюлмавомань койтне ды сынст  сюлмавкстнэ. |  | 1 |  |  |
| 2-3. | К/в к.Сермадомс текст «Мекс истя срадсть  мирэнть келес эрзятне ды мокшотне» | 2 |  |  |  |
| 4. | Глаголось.Инфинитивесь. |  | 1 |  |  |
| 5. | Глаголонть валнежензэ. Глаголонть видэнзэ. |  | 1 |  |  |
| 6. | Переходной ды аволь переходной  глаголтнэ. |  | 1 |  |  |
| 7. | Кель-валонь кастомась. Киртязь изложения | 1 |  |  |  |
| 8. | Глаголтнэнь полавтнемаст.Наклонениянь формат. |  | 1 |  |  |
| 9. | Объекттэме ды объект марто глаголтнэнь  полавтневемаст . |  | 1 |  |  |
| 10. | Причастиясь ды деепричастиясь. |  | 1 |  |  |
| 11. | Кель-валонь кастома. Сермадомс апокш евтнема  чудиця лейтнеде. | 1 |  |  |  |
| 12. | Наречиясь. |  | 1 |  |  |
| 13. | Валмельгакстнэ. Союзтнэ.Сынст текстэнь теиця  смустест. |  | 1 |  |  |
| 14. | Кель-валонь кастома. Изложения.«Эрясь  раськензэ кис». | 1 |  |  |  |
| 15. | Частицатне.Междометиятне |  | 1 |  |  |
| 16. | Содамочинь онкстамо. (Контрольной диктант) | 1 |  |  |  |
| 17. | Ильведькс лангсо важодема. Синтаксисэсь ды стилистикась. |  | 1 |  |  |
| 18. | Валзюлмавкстнэ.Валзюлмавкссо  сюлмавоматне. |  | 1 |  |  |
| 19. | Валзюлмавкссо ды валрисьмесэ валонь лувось. |  | 1 |  |  |
| 20-21. | Кель-валонь кастома. Сочинения «Мекс Россия  сонок ламо кадозь велеть?» | 2 |  |  |  |
| 22. | Простой валрисьметне.Кавто составонь ды вейке составонь валрисьметне.Целень коряс  валрисьметнень явовомаст. |  | 1 |  |  |
| 23. | Валрисьмень юрось-подлежащеесь ды  сказуемоесь. Тестированиясь. |  | 1 |  |  |
| 24. | Черькс подлежащеенть ды сказуемоенть ютксо. |  | 1 |  |  |
| 25-26. | Кель-валонь кастома.Сочинения «Сычков Ф.В.-  содавикс мокшэрзянь художник». | 2 |  |  |  |
| 27. | Вейке составонь валрисьметь.Определённо-личной,аволь определённо-личной ды аволь  пешксе валрисьметне. |  | 1 |  |  |
| 28. | Лемдиця валрисьметне.Аволь полной валрисьме  тне. |  | 1 |  |  |
| 29. | Содамочинь онкстамо. (Контрольной диктант) | 1 |  |  |  |
| 30. | Ильведькс лангсо важодема. Валрисьмень вейкеть пелькстнэ. |  | 1 |  |  |
| 31. | Кель-валонь кастома. Сермадомс серма. | 1 |  |  |  |
| 32. | Пшкадемась. Совавтозь (вводной) валтнэ ды валрисьметне. |  | 1 |  |  |
| 33. | Сложносочиненной ды сложноподчиненной валрисьметне. |  | 1 |  |  |
| 34. | Союзтомо сложной валрисьметне. |  | 1 |  |  |